বিশেষকৈ অকলশৰীয়া মহিলা যাত্ৰীক কেবৰ চালকে উদ্ভণ্ডালি কৰা বাতৰিয়ে মাজে মাজে সংবাদ মাধ্যমৰ শিৰোণাম দখল কৰে।
এইবাৰ পুনৰ তেনে এক ঘটনা সংঘটিত হৈছে।
ঘটনাটো মুম্বাইৰ। পুনেৰ পৰা মুম্বাইলৈ আহি থকা পথত সংঘটিত হৈছিল ঘটনাটো।
তেজস্বিনী দিব্যা নায়ক নামৰ এগৰাকী ২৮ বছৰীয়া যুৱতীয়ে যোৱা ২১ ফেব্ৰৱাৰিত পুনেৰ পৰা মুম্বাইলৈ এখন উবেৰ বুক কৰিছিল।
পুনেৰ পৰা মুম্বাইলৈ আহি থকা পথত উবেৰ চালকজনে প্ৰথমে ফোনত কথা পাতি থকাত যাত্ৰীগৰাকীয়ে কথা পাতিবলৈ মানা কৰে।
ফোনত কথা পতা বন্ধ কৰি চালকজনে টোপনিয়াবলৈ ধৰে। তেজস্বিনীৰ মতে ড্ৰাইভাৰজন টোপনিওৱাৰ ফলত কথপমি তেওঁলোক এক দুৰ্ঘটনাৰ পৰা ৰক্ষা পৰে।
এই ঘটনাৰ ফলত তেজস্বিনীয়ে চালকজনক আধা ঘণ্টা শুবলৈ কৈ নিজে গাড়ীখন চলাবলৈ প্ৰস্তাৱ দিয়ে।
চালকজনে সেই প্ৰস্তাৱ মানি লৈ যদিও তেওঁ আৰু শোৱাৰ পৰা নুঠিল আৰু গোটেই পথছোৱা তেজস্বিনীয়ে গাড়ী চলাবলগীয়া হয়।
বাটতে অপল সময় ৰৈ তেজস্বিনীয়ে চালকজনে শুই থকা ফ'টো আৰু ভিডিঅ' তোলে।
মুম্বাইৰ গন্তব্য স্থান পোৱাৰ পিছতহে চালকজন শোৱাৰ পৰা উঠে।
ঘটনাটো ২১ ফেব্ৰুৱাৰিৰ যদিও তেজস্বিনী দিব্যা নায়কে বহু পলমকৈ নিজৰ টুইটাৰ একাউন্টত এটা ভিডিঅ'ৰ সৈতে শ্বেয়াৰ কৰিছে।
thanking god I'm alive right now and I wasn't asleep when this happened & that I know how to drive.@Uber @Uber_Support @Uber_India I am seething with anger right now. how dare they drive if they're not well rested? how dare they put anyone else's life at risk?
তেজস্বিনী বলিউদৰ ছবি উদ্যোগত কৰ্মৰত। তেওঁ ঘটনাৰ সন্দৰ্ভত উবেৰ কৰ্তৃপক্ষৰ লগত যোগাযোগ কৰাত কৰ্তৃপক্ষই চালকজনৰ ড্ৰাইভাৰ পাৰ্টনাৰশ্বিপ বাতিল কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
